Сак, Юрий Михайлович

Сак Юрий Михайлович (*7. апрѣль 1917, Брод Иршавского округа, жупа Берег, Мадярщина, †4. август 1998, Ужгород, Украина) — классичный филолог, латиниста, универзитный профессор, товмач.

Биография
Родив ся в многодѣтной фамилии яко дванадцята дѣтина, ще малым дѣтваком утратив отця. Учив ся в сельской школѣ, де сельскый учитель, увидѣвши его здатность ку наукам, забеспечив го материално и помог му вступити до Ужгородской гимназии.Швед Е. Сак Юрій Михайлович // Енциклопедія Закарпаття По закончѣню гимназии учив ся на филозофской факултѣ Карловой универзиты, Прага (1936–1939), котру мусѣв лишити по роспадѣ Чехословакии,Поп И. Сак Юрій // Русинська педагогічна енциклопедія и закончовав науку на филозофской факултѣ Дебреценской универзиты (1939–1941). Доставши квалификацию гимназиалного профессора латинского языка и литературы, в роках 1941–1942 робив на Ужгородской гимназии, але пак быв мобилизованый до мадярского войска.Швед Е. Сак Юрій Михайлович // Енциклопедія Закарпаття

Року 1946 быв позваный на роботу до новоствореной Ужгородской универзиты, де робив до конця живота. Умер и погребеный в Ужгородѣ.

Научна карьера и главны роботы
Кандидатску диссертацию обгаив при Киевской державной универзитѣ року 1956. Ей темов были сатиры Персия, а содержаньем — потовмачены на украинскый язык творы римлянского сатирика, допроводжены текстологичным   
комментарьом.Швед Е. Сак Юрій Михайлович // Енциклопедія Закарпаття Пиля роботы доцента катедры классичной филологии немало робив над товмачѣнями латинскых авторох, штудировав латиноязычны памятникы середновѣку, добы Ренессанции и позднѣйшы. В библиотецѣ универзиты перештудировав инкунабулы и выдав каталог «Інкунабули Ужгородського державного університету» (1974). Выглядав в библиотецѣ «страченый» шеститомный латиноязычный рукопис «Истории карпатскых Русинох» Михайла Лучкая потовмачив (первый том сам, иншы з коллегами) по украинскы и выдав го в рр. 1983, 1986, 1988, 1990, 1991, 1992 в материалах Музея украинской културы в Свиднику.Поп И. Сак Юрій // Русинська педагогічна енциклопедія Окремое выданя в Ужгородѣ вышло уже по его смерти. Потовмачив по украинскы , , , , , обы латиноязычны творы подкарпатскых писательох зробити доступными днешному читательови, и написав много робот о их творчости. Библиография его научных робот числить понад сто позиций.Поп И. Сак Юрій // Русинська педагогічна енциклопедія Много статьох, проникнутых духом великого патриотизма, о давных подкарпатскых писателях появив в новинковых публикациях.

Вызнаменаня
Педагогична, сполоченска и научна заслужна робота Юрия Сака вызнаменана шѣстьма медайлами и дипломов чести Министерии освѣты Украины.Швед Е. Сак Юрій Михайлович // Енциклопедія Закарпаття

Жерела
 Алмашій, Михайло. Русинська педагогічна енциклопедія. Ужгород, 2005.
 Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О.Д. «Гражда». Ужгород, 2007.

 Референции 

Катеґорія:Русиньскы педаґоґы
Катеґорія:Русиньскы лінґвісты